GPSC ทะยานกว่า 5% นิวไฮตั้งแต่เข้าตลาดฯ รับผลดีจับมือ NNCL พัฒนาโซลาร์รูฟท็อป-สมาร์ทกริด
GPSC ทะยานกว่า 5% นิวไฮตั้งแต่เข้าตลาดฯ รับผลดีจับมือ NNCL พัฒนาโซลาร์รูฟท็อป-สมาร์ทกริด ล่าสุด ณ เวลา 15.43 น. อยู่ที่ 67 บาท บวก 3.25 บาท หรือ 5.10% สูงสุดที่ 67 บาท ต่ำสุดที่ 63.75 บาท ด้วยมูลค่าซื้อขาย 772.55 ล้านบาท
19 ธ.ค. 2560

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 15.43 น. อยู่ที่ 67 บาท บวก 3.25 บาท หรือ 5.10% สูงสุดที่ 67 บาท ต่ำสุดที่ 63.75 บาท ด้วยมูลค่าซื้อขาย 772.55 ล้านบาท

ทั้งนี้ ราคาหุ้น GPSC ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 18 พ.ค.58
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า GPSC จับมือ NNCL พัฒนาโซลาร์รูฟท็อป-สมาร์ทกริดในนิคมฯ นวนคร คาดปี 61 ติดตั้ง 2.50-2.70 MW ทุ่มงบ 2 พันล้านลุยติดตั้งครบ 50 MW พร้อมอัดฉีดงบ 50 ล้านเหรียญสหรัฐ เพื่อสร้างโรงงานผลิตแบตเตอรี่ คาดเริ่มผลิตได้ปี 62 ล่าสุดข่าวดีโซลาร์ฟาร์มญี่ปุ่นโครงการแรก COD แล้ว 20.80 MW
ทั้งนี้จากประเด็นดังกล่าว บล.เมย์แบงก์ กิมเอ็ง (ประเทศไทย) มีมุมมองเชิงบวกเล็กน้อยต่อข่าวนี้ โครงการในนิคมของ NNEG เป็น Upside ที่ยังไม่ถูกรวมไว้ในประมาณการ แม้การลงทุนร่วมกับบริษัท นวนคร จำกัด (มหาชน) หรือ NNCL ในการทำ Solar บนหลังคา จะเริ่มต้นทำโครงการต้นแบบ ขนาด 2.5-2.7 MW ถือว่ามีขนาดเล็ก เทียบกับ GPSC ที่ปัจจุบันมีกำลังการผลิต 1,530 MW แต่มีการลงทุนก่อสร้างโรงไฟฟ้า Co-Gen เพื่อขายให้ลูกค้าในนิคมฯ เพิ่มเติม ตามข่าวระบุขนาดโรงไฟฟ้าจะอยู่ที่ 60 MW แนะนำถือ